Două persoane care ar fi agresat jurnaliști în timpul protestului de la CCR, identificate de jandarmi
Jandarmeria a anunțat identificarea a două persoane care ar fi agresat jurnaliști în timpul protestului de vineri, 10 ianuarie, organizat de susținătorii lui Călin Georgescu la Curtea Constituțională (Palatul Parlamentului). Jandarmii spun că au anunțat deja autoritățile despre comiterea infracțiunii de distrugere, dar rămâne la latitudinea jurnaliștilor dacă depun plângere la poliție împotriva agresorilor.